REGULAMENTUL COMPETIȚIEI


CAMPIONATUL – U19 JUDEȚEAN
(jucători născuți după 01.01.2008) ediția 2026 – 2027

COMPETENȚE DE ORGANIZARE
AJF Sibiu organizează  faza județeană a competiției.
FRF organizează prin Departamentul Competiții, Biroul Copii și Juniori etapa regională a competiției.
 PARTICIPANȚI
În campionatul județean organizat de AJF Sibiu  participă toate entitățile sportive afiliate la Asociația Județeană de Fotbal Sibiu, care solicită înscrierea în campionat, acceptând, totodată, respectarea și aplicarea prezentului regulament.

Echipele care doresc să participe în Campionatul U19 Județean  sunt obligate să solicite în scris,AJF Sibiu, înscrierea în competiție. AJF Sibiu verifică îndeplinirea condițiilor de participare și stabilește datele limită de înscriere.

 AJF Sibiu, organizează pe teritoriul județului Sibiu faza județeană a competiției Campionatul U19 Județean, are obligația de a transmite Departamentului Competiții, Biroul Copii și Juniori al FRF până la 30 septembrie 2026 tabelul cu echipele care participă în această competiție la nivel județean.
Cluburile sportive participante sunt obligate să respecte în totalitate art. 38 din ROAF:
să aibă angajați antrenori calificați care să dețină minimum licența C - UEFA.
să respecte statutul, regulamentele şi deciziile luate de către comisiile AJF – FRF.
să dețină în calitate de proprietar (sau să aibă contract de închiriere pentru anul competițional 2026 – 2027) un teren omologat de către AJF / FRF / LPF în aceeași localitate în care clubul își are sediul social conform ROAF.
Cluburile organizatoare răspund de ordinea și securitatea participanților la competițiile organizate de către AJF / FRF. Operațiunile privind transferurile jucătorilor juniori eligibili se pot efectua în perioadele de transfer anuale aprobate de către Comitetul Executiv al Federației Române de Fotbal.

AJF Sibiu nu poate fi făcută răspunzătoare de nici o accidentare suportată de un jucător, oficial sau suporter, de nici o pagubă suferită de către o persoană fizică, un club sau asociație sportivă.
Se califică în etapele superioare ale competiției, organizate de FRF, echipele campioane de județ. Numele echipelor calificate vor fi transmise, de către AJF Sibiu, la Departamentul Competiții, Biroul Copii și Juniori până la data de 23 mai 2027, la adresa de mail competiții.juniori@frf.ro
DREPTUL DE JOC, NUMĂRUL JUCĂTORILOR ȘI DURATA JOCULUI
Au drept de joc în Campionatul U19 Județean ediția 2026 – 2027 faza judeteana, jucătorii juniori născuți în anul 2008 si mai tineri.  

Au drept de joc în Campionatul U19 Județean ediția 2026 – 2027 faza regionala, jucătorii juniori născuți în anul 2008 si mai tineri.

Prin excepție, jucătorii juniori legitimați la cluburi de Liga a 3-a au drept de joc în Campionatul U19 - Judeţean, însă aceste cluburi nu vor avea dreptul să se califice în faza regională.

           Un joc se dispută între două echipe compuse fiecare din cel mult 11 jucători, dintre care unul este portar. Durata unui joc este de 90 de minute, împărțit în două reprize egale a câte 45 de minute, cu o pauză care nu va depăși 15 minute.

Pe toată durata jocului se pot efectua cel mult 9 înlocuiri de jucători pentru fiecare echipă

Dacă ambele echipe efectuează în acealași timp schimbare, se consideră oprire a jocului pentru fiecare echipă. Nu este considerată oprire a jocului pauza dintre cele două reprize ale timpului regulamentar de joc.

4.TERENUL DE JOC 
Suprafața terenului de joc 

     Terenul de joc trebuie să fie o suprafață de joc în totalitate naturală / artificială, omologat AJF/FRF conform ROAF.  

          5.ASISTENȚA  MEDICALĂ  și  AVIZUL  MEDICAL   
 La jocurile din etapa județeană asistența medicală la teren va fi asigurată de către organizatori. Pentru disputarea unui joc oficial, organizatorul este obligat să asigure prezența la teren atât a unui medic / asistenț medical  cat si  a unui autoturism pe care să fie inscripționată o cruce roșie pe fond alb.Mijlocul de transport trebuie să stea la dispoziție, în incinta terenului de joc sau în imediata apropiere, pe toată durata jocurilor iar numul de înmatriculare a acestuia va fi înscris în raportul de arbitraj. 

ATENȚIE:-Pentru faza judeteana,avizul medical pe legitimatiile de joc este permis de la Policlinica pentru Sportivi, Cabinetul Medicilor de Familie sau Medic Specialist insotita de stampila institutiei in care a fost facuta viza medicala.

– Pentru etapa regională, avizul medical pe legitimațiile de joc este permis (este valabil)                     numai de la Policlinica (cabinetul) pentru Sportivi.  

           6.SISTEMUL DE DESFĂȘURARE
Sistemul de desfășurare al competiției va avea următoarele etape:
Etapa I – CAMPIONATUL U19 - JUDEȚEAN Septembrie 2026 – 24 mai 2027
Etapa II – Etapa Regională U19 - JUDEȚEAN 25 mai 2027– 21 iunie 2027
Etapa I – Campionatul U19 - Județean (septembrie 2026 - 24 mai 2027)
Etapa locală a campionatului U19 Județean este organizată de Asociațiile Județene de Fotbal / AMFB pentru fiecare județ / municipiu în parte.

Etapa II – Etapa Regională U19 - Județean (25 mai – 21 iunie 2027)
Participă echipele câștigătoare ale campionatelor județene pentru juniorii U19.
Respectând noua viziune dinamică a fotbalului românesc la nivel regional, în conformitate cu ședința Comitetului Executiv al FRF din 15 martie 2024 și ținând cont de necesitatea de a avea 6 județe în fiecare regiune, se împart cele 42 de Asociații Județene de Fotbal, rezultând următoarele 7 regiuni:

Pentru fiecare regiune în parte, se vor împarți prin tragere la sorți cele 6 echipe în 2 grupe a câte 3 echipe, urmând ca acestea să joace fiecare cu fiecare un meci, rezultând astfel 3 meciuri în fiecare grupa. Pentru programarea meciurilor se va folosi tabela Berger de 4, echipele primind numărul corespunzător în funcție de ordinea extragerii din urnă. Câștigătoarele grupelor vor juca finala regiunii, iar echipa câștigătoare va primi trofeul de câștigător pentru regiunea respectivă.

Situații excepționale:

      -     In cadrul fazei judetene a competitiei se aplica criterile de departajare conform ROAF.

În situația în care într-o grupă nu va exista nici o echipă, echipa câștigătoare a regiunii va fi declarată echipa câștigătoare din cealaltă grupă.

În situația în care într-o grupă participă o singură echipă, aceasta va disputa finala regiunii;
În situația în care într-o grupă participă două echipe, acestea vor disputa un meci direct, iar în situaţia în care, după 90 de minute de joc rezultatul este egal, echipa învingătoare va fi stabilită prin executarea loviturilor de departajare, potrivit procedurilor de determinare a câştigătorului jocului, stabilite de IFAB prin “Legile jocului”.

7.COMPETENȚELE COMISIILOR FRF
Departamentul Competiții, Biroul Copii şi Juniori răspunde de organizarea Competiției Campionatului U19 Județean (regională) sezonul 2026 – 2027.

Comisia Centrală a Arbitrilor răspunde de delegarea arbitrilor la etapele Competiției Campionatului U19 Județean (regională) sezonul 2026 – 2027.

Comisia de Disciplină și Etică a FRF judecă toate cazurile în care este încălcat Regulamentul Disciplinar și toate cauzele în care nu se respectă ROAF.

           8.DISPOZIŢII ECONOMICE
Cheltuielile de cazare, masă și transport sunt suportate de fiecare club în parte pentru echipa proprie. De asemenea, indemnizațiile de arbitraj și observare sunt suportate de către echipele participante în competiție pentru fiecare joc în organizare proprie.

           9.DISPOZIŢII FINALE
Competiția U19 Județean se dispută în conformitate cu dispoziţiile prevăzute în ROAF. Situaţiile neprevăzute vor fi soluţionate într-o manieră definitivă și irevocabilă de Comisia de Disciplină și Etică a FRF.

Dreptul de proprietate al FRF asupra competițiilor de juniori:
Federaţia Română de Fotbal este proprietara drepturilor de exploatare a competițiilor pe care le organizează. Toate jocurile organizate în cadrul competițiilor oficiale de juniori nu pot fi difuzate audiovizual (televiziune, telefonie mobilă, internet etc.) fără acordul FRF. Drepturile de exploatare a jocurilor din cadrul campionatelor oficiale nu se pot efectua fără consimțământul prealabil și expres al FRF.

Prezentul regulament se completează în mod corespunzător cu dispozițiile Regulamentului de Organizare a Activității Fotbalistice, Regulamentului Disciplinar, Regulamentului privind Statutul și Transferul Jucătorilor, Legilor Jocului pentru fotbal în 11 și a altor norme specifice activității competiționale, după caz.

NOTĂ: Datele de desfășurare a etapelor pot fi modificate în funcție de jocurile echipelor naționale sau de examenele MEC și structura anului școlar 2026 – 2027.

Dacă există omisiuni în acest regulament, organismele de luare a deciziei vor lua hotărârea în concordanță cu prevederile regulamentelor FRF în vigoare.

